ai4bharat/Pralekha huggingface dataset:
دیہی ترقیات کی وزارت
وبا کے دوران بھارت نے دیہی ترقی میں نئے سنگ میل طے کیے
مالی سال 2021 میں منریگا کے تحت 1.85 کروڑ افراد کو کام کی پیشکش کی گئی جو مالی سال2019 میں اسی مدت کی بنسبت 52 فیصد زیادہ ہے
مالی سال 2021 میں خواتین کے اپنی مدد آپ گروپوں کے لیے تقریباً 56 کروڑ روپے جاری کیے گئے؛ جو مالی سال 2020 کی اسی مدت کے دوران جاری کی گئی رقم کی تقریباً دو گنا ہے
نئی دہلی، 17مئی، 2021/اگرچہ کووڈ وبا کی دوسری لہر سے دیہی بھارت کو کافی نقصان ہوا ہے لیکن دیہی ترقی کی وزارت نے اس بات کی یقین دہانی کی ہے کہ ملک بھر میں ترقیاتی کام متاثر نہ ہوں۔ اس مدت کے دوران وزارت کے تحت مختلف اسکیموں میں ملک نے تیزی سے ترقی کی ہے۔ ترقیاتی کاموں کے علاوہ وزارت نے ریاست ، ضلع اور بلاک کی سطح پر دیہی علاقوں میں کووڈ صورتحال پر قابو پانے کے لیے مرکزی افراد کو بھی تربیت دی ہے۔
کووڈ وبا کے باوجود ، مہاتما گاندھی قومی دیہی روزگار گارنٹی ایکٹ ایم جی نریگا کے تحت مئی 2021 میں 1.85 کروڑ افراد کو کام کی پیشکش کی ہے۔ یہ پیش کش مئی 2019 کی اسی مدت کے دوران کی گئی پیش کش کی بنسبت 52 فیصد زیادہ ہے جو 1.22 کروڑ افراد روزانہ تھی۔ 13 مئی، 2021 کو مالی سال 22-2021 میں 2.95 کروڑ افراد کو کام کی پیش کش کی گئی تھی۔ جس سے 5.98 لاکھ اثاثے مکمل ہوئے تھے اور 34.56 کروڑ افراد اور دن کے روزگار کے موقعے فراہم ہوئے تھے۔ یہ حصولیابی پیش پیش رہنے والے کارکنوں سمیت سبھی سطحوں پر کام کے عملے کی اموات یا انفیکشن ہونے کے باوجود یا جانی نقصان ہونے کے باوجود کی گئی ہے۔
دیہی علاقوں میں کووڈ – 19 کے خلاف لڑنے کے لیے دین دیال انیودئے یوجنا - دیہی گزر بسر کے قومی مشن  کے تحت 8 سے 12 اپریل ، 2021 سے کووڈ – 19 ضابطوں پر عمل کرانے، ٹیکہ کاری، ٹیکہ لگوانے سے ہچکچاہٹ اور ٹیکہ لگانے کی حوصلہ افزائی ، اچھی صحت سے متعلق ضابطوں اور قوت مدافعت میں اضافہ کرنے کے اقدامات کے بارے میں تربیت بھی فراہم کی گئی۔ اس پہل کے تحت 13958 ریاستی ، ضلعی اور بلاک سطح کے مرکزی افراد کو 34 ایس آر ایل ایم میں ماسٹر ٹرینر کے طور پر 114500 کمیونٹی وسائل افرادکو ماسٹر ٹرینر کے ذریعے اور 2.5 کروڑ خاتون ایس ایچ جی ارکان کو سی آر پی کے ذریعے تربیت دی گئی۔ ریاستی اور ضلع سطح کے مرکزی افراد کو صلاحیت سازی کے لیے اور ڈی اے وائی - این آر ایل ایم کے ذریعے کووڈ سے نمٹنے کے بارے میں سماجی ترقی دی گئی۔
20 ریاستوں اور مرکز کے زیر انتظام علاقوں میں لاک ڈاؤن اور افراد ، مشینوں اور سامان کی دستیابی اور نقل و حرکت میں دشواریوں کے باوجود اس سال پچھلے 3 سال کے مقابلے زیادہ طویل سڑکیں تعمیر کی گئی۔ پردھان منتری گرام سڑک یوجنا کے تحت مجموعی ترقی اور اخراجات یکم اپریل سے 12 مئی تک 1795.9 کلو میٹر اور 1693.8 روپے ہے۔ یہ اعداد و شمار مالی سال 2021 میں جمع کیے گئے ہیں۔ جو پچھلے سال کی اسی مدت کے دوران کی گئی تعمیر اور کیے گئے خرچے سے زیادہ ہے۔
پردھان منتری آواس یوجنا – گرامن اسکیم پر بھی دیہی ترقی کی دیگر اسکیموں کی طرح کووڈ – 19 عالمی وبا کا اثر پڑا ہے۔ لہذا وزارت اس مالی سال میں 5854 کروڑ روپے کے اخراجات کر پائی ہے ۔
۔۔۔
م ن ۔ اس۔ ت ح ۔
U –4566
(Visitor Counter : 177
سٹرک ٹرانسپورٹ اور شاہراہوں کی وزارت
جناب نتن گڈکری نے ناگپور میں ملک کے پہلے ایل این جی سہولت والے پلانٹ کا افتتاح کیا، انہوں نے توانائی اور بجلی کے شعبے کی طرف زراعت کے تنوع کے لئے متبادل نامیاتی ایندھن کی اہمیت پر زور دیا
سڑک ٹرانسپورٹ اور قومی شاہراہ کے وزیر جناب نتن گڈکری نے توانائی اور بجلی کے شعبے کی طرف زراعت کے تنوع کے لئے متبال نامیاتی ایندھن کی طرف زور دیا ہے۔انہوں نے آج ناگپور میں ملک کے پہلے ایل این جی سہولت والے پلانٹ کا افتتاح کیا۔ انہوں نے کہا کہ ہم لوگ اپنی معیشت میں پیٹرول- ڈیزل اور پیٹرولیم مصنوعات کی درآمد پر 8کروڑ روپے خرچ کررہے ہیں، جو ایک بڑا چیلنج ہے۔ وزیر موصوف نے کہا کہ ہم نے ایک پالیسی تیار کی ہے، جو درآمد کے متبادل کو لاگت کو متاثر کرنے والی آلودگی سے پاک و ملکی ایتھینول، نامیاتی سی این جی، ایل این جی اور ہائیڈروجن ایندھن کی ترقی کی حوصلہ افزائی کرتی ہے۔انہوں نے کہا کہ وزارت مختلف متبادل ایندھنوں پر مسلسل کام کررہی ہے۔ انہوں نے مزید کہا کہ ہمیں چاول ، مکئی اور چینی کو برباد ہونے سے بچانے کے لئے فضلے کا استعمال کرنا ہوگا۔
فلیکس انجن کے بارے میں جناب گڈکری نے کہا کہ آٹو موبائل مینوفیکچرر خاص طورپر چار پہیہ اور دو پہیہ گاڑیوں کےلئے فلیکس انجن کی تیاری کو لازمی کرنے کے تعلق سے تین ماہ میں فیصلہ لیا جائے گا۔انہوں نے بتایا کہ امریکہ، کنیڈا اور برازیل جیسے کئی ملکوں کے پاس فلیکس انجن پہلے سے ہی ہیں۔ انہوں نے یہ بھی کہا کہ گاڑی کی قیمت یکساں رہتی ہے، خواہ وہ پیٹرول ہو یا فلیکس انجن۔
https://youtu.be/fDIh3Cv3fY8 مکمل لنک:
وزارت اطلاعات ونشریات
کھیلو انڈیا یونیورسٹی گیمز ڈی ڈی اسپورٹس پر راست طور پر نشرکیے جائیں گے
نئی دہلی، 23 اپریل 2022:
بھارت کھیلو انڈیا یونیورسٹی گیمز 2021 کا منتظر ہے، اس سلسلے میں کھیلوں کے شائقین کے لیے ایک خوش خبری ہے ، وہ یہ کہ ڈی ڈی اسپورٹس 24 اپریل 2022 سے شروع ہورہے کھیلوں کے اس مقابلے کو ہر کسی کے ٹی وی اور موبائل پر راست طور پر نشر کرےگا۔
بھارت میں کھیل کود کی ثقافت کو دوبارہ زندہ کرنے کے لیے کھیلو انڈیا گیمز کے جزو کے طور پر 2020 میں متعارف کرائے گئے کھیلو انڈیا یونیورسٹی گیمز کا دوسرا ایڈیشن 24 اپریل سے 3 مئی 2022 تک منعقد کیا جائے گا۔ اس کی افتتاحی تقریب 24 اپریل کو اور اختتامی تقریب 3 مئی کو منعقد ہوگی۔
بھارت میں مختلف کھیلوں کے لیے ایک مضبوط فریم ورک تیار کرنے کے مقصد سے، کھیلو انڈیا یونیورسٹی گیمز قومی سطح کا ایک کثیرجہتی سالانہ مقابلہ ہے جس میں ملک بھر کے مختلف کھیلوں کے ایتھلیٹ حضرات کھیلوں کے مختلف مقابلوں میں حصہ لیتے ہیں۔ یہ ملک میں یونیورسٹی کی سطح کا کھیل کود کا سب سے بڑا مقابلہ ہے جس کا مقصد 18 سے 25 برس کی عمر کے کھلاڑیوں کی شناخت کرنا اور انہیں اولمپک اور ایشیائی کھیلوں کے لیے تیار کرنا ہے۔
اسپورٹس اتھارٹی آف انڈیا کے تعاون سے، ڈی ڈی اسپورٹس نے اس ایڈیشن میں مختلف کھیلوں کی جامع کوریج کے لیے بڑے پیمانے پر انتظامات کیے ہیں۔ توقع کی جاتی ہے کہ اس ایڈیشن میں 175 سے زائد یونیورسٹیوں کے 3800 سے زائد ایتھلیٹ حصہ لیں گے۔ ایتھلیٹکس، والی بال، تیراکی، باسکٹ بال، ویٹ لفٹنگ، کشتی، کبڈی، کراٹے اور یوگ آسن جیسےکھیلوں کو ڈی ڈی اسپورٹس پر راست طور پر نشر کیا جائے گا، جبکہ جوڈو، ٹینس، ملاکھمب، تیراندازی، تیغ زنی، فٹبال، ٹیبل ٹینس، بیڈمنٹن، ہاکی، شوٹنگ اور باکسنگ جیسے مقابلوں کو ریکارڈ شدہ فارمیٹ میں نشر کیا جائے گا۔ پہلے ایڈیشن میں شامل کیے گئے 18 کھیلوں کے مقابلے میں اس ایڈیشن میں 20 کھیلوں کو شامل کیا جا رہا ہے ، کیونکہ اس ایڈیشن میں پہلی مرتبہ یوگ آسن اور ملاکھمب جیسے دو دیسی کھیلوں کا اضافہ کیا گیا ہے۔
مختلف کھیلوں کو ناظرین تک پہنچانے کے لیے ٹی وی نشریہ کے علاوہ، ڈی ڈی اسپورٹس کی چار لائیو اسٹریم پرسار بھارتی اسپورٹس یوٹیوب چینل پر بیک وقت دستیاب ہوں گی۔
ان کھیلوں کو روزانہ صبح 9 بجے سے شام 6 بجے تک، راست / تاخیر کے ساتھ راست طور پر نشر کیا جائے گا۔ اس کے بعد آدھے گھنٹے کی جھلکیاں/ اعدادو شمار پر مبنی پروگرام پیش کیا جائے گا اور دیگر آدھے گھنٹے کے لیے ابھرتے ہوئے باصلاحیت نوجوانوں پر پروگرام پیش کیا جائے گا۔
یومیہ جھلکیاں اور اہم تقریبات دوردرشن کے علاقائی چینلوں پر بھی دستیاب ہوں گی۔ کھیلوں کی افتتاحی اور اختتامی تقریبات ڈی ڈی اسپورٹس اور ڈی ڈی نیشنل پر راست طور پر نشر کی جائیں گی۔
کھیلو انڈیا یونیورسٹی گیمز 2021 سے متعلق یومیہ پیش رفت کے بارے میں تمام تر تازہ جانکاری کے لیے ڈی ڈی اسپورٹس  اور آل انڈیا ریڈیو اسپورٹس کے ٹوئیٹر ہینڈل کو فالو کریں۔
مذکورہ بالا پرساربھارتی اسپورٹس یوٹیوب چینل پر 4 لائیو اسٹریم ملاحظہ کرنے کے لیے ، نیچے دیا گیا کیوآر کوڈ اسکین کریں۔
نوجوانوں کے امور اور کھیل کود کی وزارت
کھیلو انڈیا کے تحت شمال مشرقی ریاستوں سمیت ہندوستان بھر میں تربیتی سہولتیں قائم کرنے کے لئے مختلف اقدامات کئے گئے ہیں: کرن رجیجو
نوجوانوں کے امور اور کھیلوں کے مرکزی وزیر مملکت جناب کرن رجیجو نے آج لوک سبھا میں ایک تحریری جواب میں بتایا کہ کھیلو انڈیا کے تحت شمال مشرقی ریاستوں سمیت ہندوستان بھر میں تربیت کی سہولتوں کو قائم کرنے کے لئے مختلف اقدامات کئے گئے ہیں۔ انہوں نے کہا کہ مخصوص کھیلوں کو فروغ دینے کی ذمہ داری متعلقہ نیشنل اسپورٹس فیڈریشن  کی ہے۔ قومی سطح پر فٹ بال کے کھیل کو فروغ دینے کے لئے حکومت نے این ایس ایف کے طور پر آل انڈیا فٹبال فیڈریشن اے آئی ایف ایف کو تسلیم کیا۔ اے آئی ایف ایف کے مطابق یہ دنیا بھر میں ایک مشترکہ پریکٹس ہے، جہاں غیر ملکی کھلاڑی ٹیموں میں شامل کئے جاتے ہیں۔ البتہ حال ہی میں انڈین نیشنل فٹبال لیگ  اور انڈین سپرلیگ  میں غیر ملکی کھلاڑیوں کی شرکت میں زبردست کمی دیکھی گئی، کیونکہ فٹبال کلبوں کے ذریعے غیر ملکی کھلاڑیوں کو باہر کرنے میں ٹورنامنٹ کے ضوابط آڑے آتے ہیں اور ٹورنامنٹ کے ان ضوابط کے مطابق غیر ملکی کھلاڑیوں کے مقابلے بھارتی کھلاڑی زیادہ ہیں۔
بیشتر کلب شمال مشرقی ریاستوں سے آنے والے کھلاڑیوں پر بھروسہ کرتے ہیں۔ شمال مشرقی ریاستوں کے کھلاڑی آئی ایس ایل، آئی- لیگ کلبوں کا حصہ ہیں۔ وہ قومی ٹیموں اور اے آئی ایف ایف کی اکیڈمیوں کا بھی حصہ ہیں۔
کھیلو انڈیا، کھیلوں کی ترقی کے لئے قومی پروگرام کے تحت شمال مشرقی ریاستوں سمیت ہندوستان بھر میں تربیتی سہولتیں قائم کرنے کے لئے مختلف اقدامات کئے گئے ہیں۔
....................
ش ح، ح ا، ع ر
18-03-2021
U-2748
(Visitor Counter : 47
صحت اور خاندانی بہبود کی وزارت
ڈرگس اور کاسمیٹکس قانون کے تحت 8 طبی اشیا کیلئے نیا انضباطی نظام
سپلائی چین کے تسلسل اور طبی آلات سے متعلق ضابطوں کے تحت ان کے انضباطی حکم کا نفاذ کرتے ہوئے دستیابی کو یقینی بنانے کی
غرض سے 6 مہینہ کی تتغیراتی مدت کی اجازت دی گئی
بھارتی صنعت کی ضروریات کو پورا کرنے کیلئے ایک سرگرم اور حساس حکمت عملی اختیار کرتے ہوئے صحت اور خاندانی بہبود کی مرکزی وزارت نے آج آٹھ منضبط طبی آلات کی مسلسل دستیابی کو یقینی بنانے کی غرض سے ایک اہم فیصلہ کیا ہے۔
وزارت نے اس سے پہلے ڈرگس اور کاسمیٹکس قانون کے تحت درج ذیل اشیاء کو منضبط کئے جانے کا اطلاع نامہ جاری کیا تھا۔ یہ ایکٹ .775 ایس اوکے مطابق) یکم اپریل 2021 سے نافذ ہوا تھا۔
 تمام نصب کئے جاسکنے والے طبی آلات ۔
 سی ٹی اسکین سے متعلق سازو سامان۔
 ایم آر آئی سے متعلق سازو سامان۔
قلب میں ریشہ سازی کو روکنے والی مشین۔
 پی ای ٹی سے متعلق سامان۔
 ڈائیلا سیز مشین۔
 ایکسرے مشین اور
 ہڈیو ں کے گودے کے سیل کو علیحدہ کرنے والی مشین۔
اس کے مطابق ، مذکورہ حکم کے مطابق درآمد کاروں اور طبی سازوں سامان تیار کرنے والوں کیلئے ضروری ہے کہ وہ لائسنس جاری کرنے سے متعلق مرکزی اتھارٹی یا ریاستی اتھارٹی سے، جیسا بھی معاملہ ہو،یکم اپریل 2021 سے مذکورہ آلات کی درآمدات یا تیاری کیلئے درآمدات یا طبی اشیا کی تیار ی سے متعلق لائسنس حاصل کریں۔ان طبی آلات کی سپلائی چین کے تسلسل اور دستیابی کو یقینی بنانے کی غرض سے اور نئے انضباطی نظام میں خوش اسلوبی سے تغیرپر عمل درآمد کرتے ہوئے، صحت اور خاندانی فلاح وبہبود کی مرکزی وزارت نے اب فیصلہ کیا ہے کہ اگر ایک موجودہ درآمد کار نے یا طبی اشیا تیار کرنے والے نے جو پہلے سے ہی ان آلات کو درآمد یا تیار کررہا ہے،لائسنس جاری کرنے والی مرکزی اتھارٹی کو یا ریاستی متعلقہ اتھارٹی کو ،جیسا بھی معاملہ ہو،2017 ایم ڈی آر کے ضابطوں کے تحت مذکورہ اتھارٹی کے تعلق سے درآمدات یا طبی اشیا کی تیاری کیلئے لائسنس دینے کی درخواست دی ہے ، اس درخواست کو قانونی طور پر درست سمجھا جائے گا اور درآمد کار یا تیار کرنے والا،اس حکم کے جاری ہونے سے 6 مہینے تک یا لائسنس جاری کرنے والی مرکزی اتھارٹی یا ریاستی اتھارٹی،جیسا بھی معاملہ ہو، مذکورہ درخواست پر کوئی فیصلہ کرے،ان میں سے جو بھی پہلے ہو ، تک مذکورہ آلات درآمد کرسکتا ہے یا انہیں تیار کرسکتا ہے۔
اس سلسلے میں ڈرگس کنٹرولر جنرل  نے سی ڈی ایس سی او ویب سائٹ کے ذریعہ 18،اپریل 2021 کو ایک حکم جاری کردیا ہے۔
کانکنی کی وزارت
کوئلے کانوں اور پارلیمانی امور کے مرکزی وزیر جناب پرہلاد جوشی نے یوگا اتسو کی قومی تقریبات میں شرکت کی
نئی دہلی،25 مئی ، 2022/ کوئلے کانوں اور پارلیمانی امور کے مرکزی وزیر جناب پرہلاد جوشی نے آج شاستری بھون میں یوگا کے آٹھویں بین الاقوامی دن کی شروعات کے لیے الٹی گنتی کے پروگرام کی قومی تقریب میں شرکت کی۔
اس پروگرام کا انعقاد کانوں کی وزارت نے یوگا اتسو کے حصے کے طور پر یوگا کے آئندہ بین الاقوامی دن کے لیے الٹی گنتی شروع کرنے کے لیے کیا تھا۔ اس اتسو میں کوئلے کانوں اور پارلیمانی امور کی وزارتوں کے افسران اور عملے کے ارکان نے شرکت کی۔ اس میں شرکت کرنے والوں کی تعداد تقریباً 250 تھی ۔ اس تقریب میں آیوش کی وزارت کے مرارجی دیسائی نیشنل انسٹی ٹیوٹ آف یوگا سے وابستہ ماہرین نے بھی شرکت کی۔
لوگوں کی روز مرہ کی زندگی میں یوگا اپنانے کےلیے ان کی حوصلہ افزائی کرتے ہوئے وزیر جناب پرہلاد جوشی نے کہا کہ یوگا ایک متوازن زندگی، جسمانی اور دماغی تندرستی دونوں کے لیے لازمی ہے ۔ یوگا کی مقبولیت اب سرحدوں کے پار جا چکی ہے اور آج یہ پوری دنیا میں کیا جا رہا ہے۔
جناب جوشی نے یوگا کو پوری دنیا میں مقبول کرانے پر وزیراعظم کا شکریہ ادا کیا۔ وزیراعظم جناب نریندر مودی خود یوگا کے ایک زبردست شائق ہیں اور اس کے ساتھ ساتھ یہ ان کا وژن بھی ہے جس کی وجہ سے لوگوں کا تخیئل ان کی طرف متوجہ ہوا ہے اور لوگ یوگا کو اپنانے کی طرف مائل ہوئے ہیں۔ وزیر موصوف نے یہ بھی کہا کہ اب یوگا بھارت اور پوری دنیا میں اپنایا جا رہا ہے جس کی پہلے کوئی مثال نہیں ملتی۔
کوئلے کانوں اور ریلویز کے وزیر مملکت جناب راؤ صاحب پاٹل دانوے ، پارلیمانی امور اور ثقافت کے وزیر مملکت جناب ارجن رام میگھوال ، کانوں کے مرکزی سکریٹری جناب آلوک ٹنڈن اور پارلیمانی امور کے سکریٹری جناب گیانیش کمار بھی اس موقعے پر موجود تھے۔
یوگا کا بین الاقوامی دن ہر سال 21 جون کو منایا جاتا ہے ۔ 2014 میں پہلی مرتبہ اقوام متحدہ کی جنرل اسمبلی نے ، وزیراعظم جناب نریندر مودی کی طرف سے خیال پیش کیے جانے کے بعد اس کی شروعات کی تھی جس کی توثیق دنیا کے 175 ملکوں نے کی تھی۔
یوگا کا بین الاقوامی دن کووڈ - 19 عالمی وبا کی وجہ سے دو سال کے وقفے کے بعد تقریبات کی جگہ پر موجود رہ کر منایا جا رہا ہے۔اگلے مہینے کی 21 جون کو وزیراعظم نریندر مودی کرناٹک کے میسور شہر میں یوگا کی اجتماعی تقریب میں یوگا کریں گے۔
وزارت دفاع
دیسی ایئر کرافٹ اور آبدوز
نئی دہلی، 17 /مارچ 2021 ۔ بھارتی بحریہ نے درج ذیل دیسی ایئر کرافٹ اور آبدوزوں کے لئے آرڈر دیے ہیں:
- ہندوستان ایروناٹکس لمیٹڈ  کے ذریعے تیار کردہ ایئر کرافٹ 
- بارہ  ڈورنیئرس
- سولہ  ایڈوانسڈ لائٹ ہیلی کاپٹرس 
- آٹھ  چیتک ہیلی کاپٹرس
- آبدوز: پروجیکٹ- 75 کے تحت مژگاؤں ڈوک اینڈ شپ بلڈرس لمیٹڈ  کے ذریعہ 6 اسکارپین کلاس آبدوز بنائی جارہی ہیں۔
ان پروجیکٹوں میں کچھ تاخیر ہوئی ہے۔ تاخیر کے اسباب حسب ذیل ہیں:
- ایئرکرافٹ: ان کی ڈیلیوری میں کووڈ-19 کی وبا کے سبب سپلائی چین میں رخنہ اندازی کے سبب تاخیر ہوئی ہے۔
- آبدوز: تاخیر آبدوزوں کی آزمائشوں کے دوران متعدد قسم کی خامیوں، مخصوص قسم کی تبدیلیوں اور کولیبوریٹر / ٹی او ٹی پروائیڈر – نول گروپ، فرانس کے ذریعہ تعمیر کے لئے درکار سامانوں کی سپلائی میں تاخیر کے سبب ہوئی۔
کووڈ-19 کی وبا کے سبب آبدوزوں کی ڈیلیوری کا شیڈول مزید متاثر ہوا۔
قومی سلامتی کے پیش نظر تفصیلات کا افشا نہیں کیا جاسکتا۔ تاہم آبدوزوں کے موجودہ بیڑے کا رکھ رکھاؤ لائف ایکسٹینشن اور موڈرنائزیشن / اَپ گریڈیشن کے ذریعے کیا جارہا ہے۔
یہ اطلاع دفاع کے وزیر مملکت جناب شریپد نائک کے ذریعے آج لوک سبھا میں جناب روندر کشواہا اور دیگر کے ذریعے دریافت کے گئے ایک سوال کے تحریری جواب میں میز پر رکھی گئی۔
مواصلات اور اطلاعاتی ٹیکنالوجی کی وزارت
ٹی آر اے آئی نے ملک بھر کے پندرہ شہروں اور آس پاس کے علاقوں میں کئے گئے عملی آزمائش کے بارے میں رپورٹ جاری کی
ٹیلی کام ریگولیٹری اتھارٹی آف انڈیا  نے ٹیلی کام سروس فراہم کرنے والوں کی مدد سے پندرہ شہروں اور آس پاس کے علاقوں میں ڈرائیو ٹیسٹ کئے۔یہ عملی آزمائش جالندھر، امبالا، آئیزول، کونٹائی، امپھال، کشن گنج، پورٹ بلیئر، بلاس پور، گوالیار، میرٹھ، احمد نگر، چکمگلور، وارنگل، کٹک، کوئمبٹور، میرٹھ-آگرہ، دو شاہراہوں گوالیار-گنا اور ایک ریل راستے رائے گڑھ سے ڈونگرہ تک ملک بھر میں جون 2022 کو ختم ہونے والی سہ ماہی کے دوران کی گئی۔
یہ عملی آزمائش سیلولر موبائل ٹیلی فون سروس فراہم کرنے والوں کی طرف سے آواز اور ڈیٹا سروسز کے لیے فراہم کردہ نیٹ ورک کے معیار کا جائزہ لینے کے لیےکی گئی تھی۔ کئے گئے ان ڈرائیو ٹیسٹ کی تفصیلات ذیل میں دی گئی ہیں:
|
|
نمبر شمار
|
|
شہر
|
|
لائسنس شدہ سروس علاقہ
|
|
|
|
جالندھر
|
|
پنجاب
|
|
|
|
امبالہ
|
|
ہریانہ
|
|
|
|
آئیزول
|
|
شمال مشرق
|
|
-
|
|
امپھال
|
|
شمال مشرق
|
|
|
|
کونٹئی
|
|
مغربی بنگال
|
|
-
|
|
پورٹ بلیر
|
|
مغربی بنگال
|
|
-
|
|
کشن گنج
|
|
بہار
|
|
-
|
|
بلاسپور
|
|
مدھیہ پردیش
|
|
-
|
|
گوالیئر
|
|
مدھیہ پردیش
|
|
-
|
|
میرٹھ
|
|
یوپی
|
|
-
|
|
احمد نگر
|
|
مہاراشٹر
|
|
-
|
|
چکمنگلور
|
|
کرناٹک
|
|
-
|
|
وارنگل
|
|
تلنگانہ
|
|
-
|
|
کٹک
|
|
اوڈیشہ
|
|
-
|
|
کوئمبٹور
|
|
تمل ناڈو
|
|
|
|
گوالیئر –گنا شاہرہ
|
|
مدھیہ پردیش
|
|
|
|
میرٹھ- آگرہ شاہرہ
|
|
یوپی
|
|
-
|
|
رائے گڑھ-ڈونگار گڑھ ریل راستہ
|
|
مدھیہ پردیش
خطے میں کام کرنے والے تمام ٹیلی کام سروس فراہم کرنےوالوں کے نیٹ ورکس کے لیے اہم کارکردگی کے اشارے  کا جائزہ لیا گیا۔ صوتی خدمات کے لیے کے پی آئیس کے دائرہ کار میں کال سیٹ اپ کامیابی کی شرح ، ڈراپ کال شرح، بلاک کال شرح، ہینڈ اوور کامیابی کی شرح،آرایکس کوالٹی۔ ڈیٹا سروسز کے لیے کے پی آئیس ڈاؤن لوڈ اور اپ لوڈ تھرو پٹس، ویب براؤزنگ میں تاخیر، ویڈیو اسٹریمنگ میں تاخیر اور لیٹنسی شامل ہیں۔
اس سلسلے میں مکمل رپورٹ بھارت کی ٹیلی کام سے متعلق انضباطی اتھارٹی کی ویب سائٹ www.analytics.trai.gov.in پر دستیاب ہے۔
کسی بھی قسم کی وضاحت کے لئے برائے مہربانی  کے صلاحکار جناب آنند کمار سنگھ کے درج ذیل ٹیلی فون نمبر یادئے گئے ای میل آئی ڈی پر رابطہ کریں:
ٹیلی فون نمبر +91-11-2323-0404
یا ای میل آئی ڈی
ریلوے کی وزارت
عالمی معیار کی سہولتوں سے آراستہ ریلوے اسٹیشن
نئی دہلی 06 فروری 2020 ۔ریلوے کی وزارت نے انڈین ریلوے اسٹیشنس ڈیولپمنٹ کارپوریشن لمٹیڈ  ، ریل لینڈ ڈیولپمنٹ اتھارٹی  اور مرکزی حکومت کی دیگر ایجنسیوں کے ذریعہ آسان طریق کار اور لمبی مدت کے لیز پر دینے کے ذریعہ ریلوے اسٹیشنوں کی باز ترقی کا منصوبہ بنایا ہے ۔اس کے نتیجے میں آئی آر ایس ڈی سی اور آر ایل ڈی اے اسٹیشنو ں کا تکنیکی ،اقتصادی امکانی جائزہ لے رہے ہیں۔ ان جائزوں کی بنیاد پر اسٹیشنوں کو مرحلے وار طریقے پر ترقی دی جائے گی۔
نئے طریقے پر ترقی دینے کے عمل کے تحت جو سہولتیں فراہم کی جائیں گی ، ان میں اسٹیشن کے احاطے میں بھیڑ بھاڑ سے فری آنے جانے کا راستہ ، مسافروں کی آمد اور روانگی کے الگ الگ انتظامات زیادہ بھیڑ بھاڑ کے بغیر زیادہ تعداد میں لوگوں کا انتظام ، آمدورفت کے ذرائع کے ساتھ یکجہتی مثلاََ بس اور میٹرووغیرہ ،روشنی کا اچھا انتظام ، آنے جانے کے لئے ٹرانسپورٹ کی کافی سہولت اور پارکنگ وغیر ہ شامل ہیں۔
مغربی ریلوے میں گاندھی نگر اور مغربی وسطی ریلوے میں حبیب گنج اسٹیشنوں کی جدید کاری کا کام کافی اگلے مرحلے میں ہے ۔ شمال مشرقی ریلوے میں گومتی نگر ،شمالی ریلوے میں آنندوہار ،شمالی ریلوے میں بجواسن اور شمالی ریلوے میں چنڈی گڑھ ریلوے اسٹیشنوں کی ترقی کے لئے ٹھیکے دے دئے گئے ہیں۔
ریلوے کے محکمے نے بڑے ریلوے اسٹیشنوں کی جدید کاری ڈیولپروں کے ذریعہ کرانے کا منصوبہ بنایا ہے ۔ پرائیویٹ ڈیولپروں نے ان جگہوں پر دلچسپی دکھائی ہے جہاں کے ٹینڈر جاری کئے گئے ہیں۔ مثلاََ حبیب گنج  گاندھی نگر  گومتی نگر ، آنندوہار ، بجواسن اور چنڈی گڑھ وغیرہ ۔
ریلوے اسٹیشنوں کی بازترقی کے بارے میں بھارت اوردوسرے ملکوں کے درمیان کوئی مفاہمت نامہ موجود نہیں ہے ۔
مندرہ ذیل اسکیموں کے ذریعہ بھی اسٹیشنوں کو ترقی دینے کا منصوبہ ہے ۔
- ریلوے کی وزارت اور بھارت سرکار کی دیگر وزارتوں کے ذریعہ مشترکہ طورپر ۔
- مرکزی حکومت کے سرکاری سیکٹر کے اداروںکو شامل کرکے ۔
- ریاستی حکومتوں کے تعاون سے ۔
مندرجہ بالا اطلاع ریلوے اور کامرس نیز صنعت کے وزیر جناب پیوش گوئل نے آج لوک سبھا میں ایک سوال کے تحریری جواب میں دی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-590
(Visitor Counter : 52
امور داخلہ کی وزارت
امور داخلہ اور امداد باہمی کے مرکزی وزیر جنات امت شاہ کل نئی دہلی میں منعقد شنگھائی تعاون تنظیم  کے رکن ممالک کے ناگہانی حالات کی روک تھام اور خاتمہ سے متعلق محکموں کے سربراہوں کے ایک اجلاس کی صدارت کریں گے
وزیر اعظم نریندر مودی کی قیادت میں، ہندوستان ایس سی او میں سرگرمی کے ساتھ حصہ لیتا رہا ہے اور اس تنظیم کے مختلف اجزاء کو معقول حمایت فراہم کرتا رہا ہے
سال 2017 میں ایک مکمل رکن ملک کے طور پر شامل ہونے کے بعد سے، ہندوستان نے اس تنظیم کے ساتھ ایک سرگرم وابستگی بنائے رکھی ہے اور ایس سی او کے رکن ممالک، مشاہدین اور ڈائیلاگ پارٹنرز کی باہم مفید تجویزوں کو شروع کرنے پر توجہ مرکوز کرتا رہا ہے
ہندوستان نے سمرقند  میں منعقد 2022 ایس سی او سربراہ کانفرنس میں ایس سی او کی دور کی بنیاد پر ملنے والی صدارت حاصل کی تھی، اور وہ اس سال رکن ممالک کے سربراہان مملکت کی کونسل کی اگلی سربراہ کانفرنس کی میزبانی کرے گا
جناب امت شاہ اس ایس سی او اجلاس کے دوران کل ایس سی او کے کچھ رکن ممالک کے وزراء کے ساتھ دو طرفہ میٹنگ بھی کریں گے
امور داخلہ اور امداد باہمی کے مرکزی وزیر جناب امت شاہ کل نئی دہلی میں منعقد شنگھائی تعاون تنظیم  کے رکن ممالک کے ناگہانی حالات کی روک تھام اور خاتمہ سے متعلق محکموں کے سربراہوں کے ایک اجلاس کی صدارت کریں گے۔ جناب امت شاہ ایس سی او کی اس میٹنگ کے دوران ایس سی او کے کچھ رکن ممالک کے وزراء کے ساتھ دو طرفہ میٹنگ بھی کریں گے۔
وزیر اعظم جناب نریندر مودی کی قیادت میں، ہندوستان ایس سی او میں سرگرمی کے ساتھ حصہ لیتا رہا ہے اور اس پلیٹ فارم کے مختلف اجزاء کو معقول حمایت فراہم کرتا رہا ہے۔ سال 2017 میں ایک مکمل رکن ملک کے طور پر شامل ہونے کے بعد سے، ہندوستان نے اس تنظیم کے ساتھ ایک سرگرم وابستگی بنائے رکھی ہے۔ ہندوستان ایس سی او کے رکن ممالک، مشاہدین اور ڈائیلاگ پارٹنرز کی باہم مفید تجویزوں کو شروع کرنے پر توجہ مرکوز کرتا رہا ہے۔
ایس سی او کے رکن ممالک کے ناگہانی حالات کی روک تھام اور خاتمہ سے متعلق محکموں کے سربراہوں کے اجلاس کے دوران، ایس سی او کے رکن ممالک کے نمائندے اپنے متعلقہ شعبوں میں ہوئی وسیع پیمانے والے ناگہانی حالات اور انہیں سنبھالنے کے لیے استعمال کیے گئے طریقوں سے متعلق معلومات کا اشتراک کریں گے۔ یہ نمائندے ایس سی او کے ڈھانچہ کے اندر ناگہانی حالات کی روک تھام اور خامہ کے شعبے میں نئے طریقہ کار، ٹیکنالوجیز اور مستقبل میں تعاون کے امکانات کے بارے میں بھی اپنے خیالات شیئر کریں گے۔ ان صلاح و مشورہ کی بنیاد پر، رکن ممالک ایس سی او کے ڈھانچہ کے اندر تیاری، ایمرجنسی رسپانس اور قدرتی اور انسان کے ذریعے پیدا کردہ آفات سے ہونے والے اثرات کو مشترکہ طور پر کم کرنے کے شعبے میں آپسی تعاون بڑھائیں گے۔
اس اجلاس میں شامل شرکاء 2025-2023 کے دوران ناگہانی حالات کے خاتمہ میں تعاون فراہم کرنے سے متعلق تعاون کے بارے میں ایس سی او کے رکن ممالک کے درمیان ہوئے معاہدوں کے نفاذ سے جڑے ایکشن پلان پر بھی بات چیت کریں گے اور اسے منظوری دیں گے۔ یہ ایکشن پلان ایس سی او کے رکن ممالک کے درمیان ناگہانی حالات کی روک تھام اور خاتمہ کے معاملے میں تعاون بڑھانے کی سمت میں مدد کرے گا۔
ہندوستان نے سمرقند  میں منعقد 2022 ایس سی او سربراہ کانفرنس میں ایس سی او کے دور کی بنیاد پر ملنے والی صدارت حاصل کی تھی۔ موجودہ صدر کے طور پر، ہندوستان اس سال رکن ممالک کے سربراہان مملکت کی کونسل کی اگلی سربراہ کانفرنس کی میزبانی کرے گا۔
کوئلے کی وزارت
کوئلہ کی سکریٹری نےکوئلہ کنٹرولر تنظیم کےعہدیداروں کے ساتھ کاروبار میں آسانی اور ماحولیاتی پائیداری کا جائزہ لیا
نئی دہلی،7اکتوبر 2021/کول کنٹرولر آرگنائزیشن کے کام کا جائزہ لینے کے لئے ایک میٹنگ حال ہی میں سکریٹری کوئلہ ڈاکٹر انل کمار جین کی صدارت میں منعقد ہوئی۔ جس میں وزارت کوئلہ اور کول کنٹرولر آرگنائزیشن کے اعلی سطحی عہدیدار موجود تھے۔سکریٹری نے کاروبار میں آسانی اور ماحولیاتی پائیداری کے پہلوؤں کا جائزہ لیا اور کانکنی کے منصوبے کی منظوری کے عمل کی لامرکزیت  اور کان بند کرنے اور ماحولیاتی طور پر کوئلے کی کانیں بند کرنے کو سراہااور 2200 کلو کیلوری/کلو گرام سے کم جی سی وی والے کوئلہ کی قیمتوں کے حوالے سے اسی طرح کے کارروائی کی ہدایت دی۔
کانکنی منصوبے کے عمل کی منظوری کو آسان بنانے کے لئے کوئلہ کی وزارت نے کانکنی منصوبے کو دوبارہ تیار کیا ہے اور کانکنی منصوبے کے منظوری کے عمل کو آسان بنایا ہے اور مئی 2020 میں جاری کی گئی رہنما ہدایات نے ترمیم کی ہے۔ ترمیم شدہ رہنما ہدایات میں دستاویزات کے حجم کوکم کرنے کی سمت میں کام کیا ہے اور اسے آن لائن موڈ پرمنتقل کرنا آسان ہوگیا ہے۔ کانکنی منصوبوں کو منظوری دینے کا اختیار ڈی سینٹرلائز تھا اور کوئلہ کنٹرولر تنظیم کو سونپ دیا گیا تھا۔ تنازعہ کے ازالہ سےمتعلق کے حصے کے طور پر کوئلوں بلاکوں کو مختص کرنے میں زیادہ سے زیادہ تسلی کے لئے اپیل نظام بھی شروع کیا گیا ہے۔ جس بلاک کے مختص کے کانکنی منصوبے کو منظوری نہیں دی گئی ہے، وہ دوبارہ سکریٹری کوئلہ سے اپیل کرسکتا ہے۔
کاروبار میں آسانی اور کوئلے کے بلاک کو جلد چلانے کے حصے کے طور پر، سنگل ونڈوکلیئرنس پورٹل رواں سال جنوری میں شروع کیا گیا تھا۔ کوئلے کی کانوں کو چلانے میں تاخیر کی وجہ سے ضروری کلیئرنس کےلئے درخواست جنوری دینے کے لئےمختلف انتظامی وزارتوں اور سرکاری محکموں سے الگ الگ رابطہ کرنا ضروری ہے۔ کول کنٹرولر کی تنظیم نےپورٹل کے ذریعہ مختص کرنے کی منظوری کی پروسیسنگ اور ابلاغ شروع کردیا ہے اور پورٹل کو ماحولیات، جنگلات اور موسمیاتی تبدیلی کی وزارت .) کے PARIVESH پورٹل سےمنسلک کیاگیا ہے۔
موجودہ میکانزم کے تحت کوئلے کی مجموعی کیلویر قیمت 2200 کیلوری/کلو گرام جی سی وی سے زیادہ ہے۔ 2200 کیلوری/کلو گرام جی سی وی کا کوئلہ  کو غیر درجہ /مسترد سمجھاجاتا ہے۔ سالڈ ویسٹ منجمنٹ رواں 2016 کےقاعدہ 27 میں 1500 کلو کیلوری /کلو سےزیادہ کیلوری والی ٹھوس فضلہ سے توانائی کو ماحولیاتی دوستانہ انداز میں اتنے کم جی سی وی کوئلے سے بھی نکالنا چاہئے اور جب تک 2200 کلو کیلوری/کلو سے کم جی سی وی کے لئے کوئلہ کی قیمت مقرر نہیں کی جاتی ،قیمت جی-17 گریڈ سے 10 فیصد کم کوئلے کی قیمت صارفین سے وصول کی جائے۔
سکریٹری نے مزیدہدایت کی ہے کہ کوئلہ کمپنیوں کی جانب سے ماحولیاتی طورپر پائیدار طریقے سے تمام معطل شدہ کانوں کو بند کرنے کے اقدامات کی نگرانی کے لئے ادارہ جاتی میکانزم تیار کیا جائے۔
ش ح۔ ش ت۔ج
Uno-9821
.
(Visitor Counter : 112
وزیراعظم کا دفتر
سترھویں آسیان-بھارت ورچوئل چوٹی میٹنگ سے وزیر اعظم کا خطاب
نئی دہلی،12 نومبر ،
نمستے،
ایکسیلینسی، وزیر اعظم نوئین سوون فُک،
ایکسلینسیز
ہر سال کی طرح ، ہم ہاتھ سے ہاتھ جوڑ کر اپنی روایتی فیملی فوٹو نہیں لے پائے لیکن پھر بھی مجھے خوشی ہے کہ اس ورچوئل ذریعے سے ہم مل رہے ہیں۔
سب سے پہلے میں آسیان کے موجودہ چیئر ویتنام اور آسیان میں بھارت کے موجودہ کنٹری کوآرڈینیٹر تھائی لینڈ کی تعریف کرنا چاہتا ہوں۔ کووڈ کی دقتوں کے باوجود آپ نے اپنی ذمہ داریوں کو بخوبی نبھایا ہے۔
ایکسلینسیز
بھارت اور آسیان کی اسٹرٹیجک پارٹنر شپ ہمارے مشترکہ تاریخی جغرافیائی اور ثقافتی رشتوں پر مبنی ہے۔ آسیان شروع سے ہی ہماری ایکٹ ایسٹ پالیسی کا مرکز رہا ہے۔
بھارت کے ’’انڈوپیسیفک اوشنس انیی شیٹو‘‘ اور آسیا کے ’’آؤٹ لُک آن انڈوپیسیفک‘‘ کے بیچ کئی طرح کی یکسانیت ہے۔ ہم مانتے ہیں کہ ’’سکیورٹی اینڈ گروتھ فار آل ان ریجن‘‘ کے لیے ایک ’’کوہیسیو اینڈ رسپانسیو آسیان‘‘ ضروری ہے۔
بھارت اور آسیان کے بیچ ہر طرح کی کنیکٹیویٹی کو بڑھانا- فزیکل، اقتصادی،سماجی، ڈیجیٹل، فائی ننشیل ، میری ٹائم – ہمارے لیے اوّلین ترجیح ہے۔
پچھلے کچھ سالوں میں ہم ان سبھی شعبوں میں قریب آتے گئے ہیں۔ مجھے اعتماد ہے کہ آج کی ہماری بات چیت چاہے یہ ورچوئل ذریعے سے ہی ہورہی ہو ہمارے بیچ کی دوری کو اور کم کرنے میں مفید ہوگی۔
میں ایک بار پھر آپ سبھی کو آج کے مذاکرات کے لیے مبارکباد دیتا ہوں۔